**Ďalšie informácie pre stravníkov**

Z dôvodu dodržiavania všeobecne záväzných právnych predpisov pre školské stravovanie (napr. Zásady správnej výrobnej praxe - HACCP a pod.) **nie je možné odhlásiť stravu ráno v daný stravovací deň**.

V prvý deň choroby dieťaťa je možné neodhlásenú stravu odobrať do jednorazového obalu v čase od 11.30 - 12.00 hod, **ale v takomto prípade stravník uhrádza plnú výšku príspevku na stravovanie a plus 0,30 € za jednorazový obal**. Ďalšie dni neprítomnosti dieťaťa na výchovnovzdelávacom procese v základnej škole škole je potrebné dieťa zo stravovania včas odhlásiť.

**Za neodobratú alebo včas neodhlásenú stravu sa finančná ani vecná náhrada neposkytuje.**

**Na čiastočnú úhradu režijných nákladov v školskej jedálni prispieva zákonný zástupca dieťaťa sumou 2,00 eura mesačne.**

Platbu za stravu je potrebné vyplatiť najneskôr do 15. dňa daného mesiaca.

**Diétne stravovanie:**

Zákonný zástupca dieťaťa písomne podaním zápisného lístka pre diétne stravovanie požiada o zabezpečenie diétneho stravovania formou individuálnej donášky diétnych pokrmov do zariadenia školského stravovania. K zápisnému lístku doloží písomné vyjadrenie odborného ošetrujúceho lekára, že zdravotný stav dieťaťa si vyžaduje osobitné stravovanie podľa stanovenej diagnózy. Zároveň v prípade ak  zákonný zástupca dieťaťa si neuplatnil nárok na sumu daňového zvýhodnenia a preukázal sa čestným vyhlásením, požiada o vyplatenie dotácie na podporu k stravovacím návykom dieťaťa v zmysle zákona 544/2010 Z. z. o dotáciách.

Suma bude vyplatená zákonnému zástupcovi na bankový účet.

Možnosti odhlasovania zo stravovania:

* **telefonicky na tel. č.: 035/6410 527**
* **osobne v ŠJ pri ZŠ, Nábrežná 95, Nové Zámky**